# Magrana

La magrana és el fruit comestible del magraner (Punica granatum) , de forma globosa i de color vermellós. La part comestible són les granes carnoses, vermelles i translúcides i la seva coberta que les envolta.

## Dites populars

* Any de magranes, any de blat.(Men.)
* Dels colors la grana i de les fruites la magrana.
* La magrana i la taronja primer que altra fruita.
* La magrana i la taronja, les fruites més bones.
* Per l'Àngel de la Guarda, magranes.
          A mitjan segle XVIII, quan començava l'octubre, els venedors de magranes s'establien al Portal de l'Àngel de Barcelona. Posteriorment es van traslladar també a Hostafrancs quan el 1855 s'hi va fundar una parròquia en nom seu.
* Per Sant Francesc, ses magranes.(Mall.)
* Primer que gana, taronja i magrana.
* Sant Jaume i Santa Anna, que pinta el raïm i la magrana.
* Si et vols morir, menja magrana i ves-te'n a dormir.(Alcoi)
* Si vols agafar gana, menja magrana.
* Val més taronja i magrana que passar gana.

## Frases fetes i locucions

* Perdre s'ase i ses magranes.(Mall.)
          Perdre el temps, no fer res de profit
* Tenir un cap com una magrana.(Mall.)
          Tenir mal cap, poc enteniment.
* Vermell com una magrana.
          Ésser molt vermell.

## Cançons populars

* Madona de Sa Cabana, / aixecau-vos dematí, / i veureu es sol sortir / vermell com una magrana.
          Cançó popular mallorquina.

## Endevinalles

* A l'hort es cria, a l'hort es fa i porta gorra de capellà.
* Dins convent reial estan, tancades monges hermoses, i cada any es mes d'octubre s'obre es convent i fugen totes.
* Fortalesa de soldats que no tenen cap ni peus, però tots ben col·locats i tots vestits de vermell.
* La missa redoneta, la gent petiteta, el cul rabassut: endevina-ho, cap de ruc.
* La missa rodoneta, la gent petiteta, l'escolà rabassut; endevina-ho, cap de ruc.
* La patateta n'està prenyada, de trenta mil patatons. Com ho farà la patateta, si no té boca ni boqueta, per a parir los patatons?
* Sóc un xic dura de pell i estic ben plena de grans. Porto corona de rei i agrado a petits i grans.
* Té ossos i no té carn. Porta corona i no és capellà.
* Tinc amarga la pell, per dins estic ben arreglà porte corona i no sóc rei, ni regina ni capellà.
* Una caixeta ben requinquilladeta: un requinquillador no la requinquinllaria millor.
* Una capseta molt ben requinquilladeta, qui la desenquiquillarà un bon desenquinquillador serà.
* Una patateta empatatonada de tres o quatre mil patatons, quan la patateta estarà desempatatonada no tindrà cap, ni peus, ni ulls.
* Una patateta prenyadeta de trenta mil patatons; com s'ho farà la patateta per venir tants patatons?
* - Llarga, llargòrum, on vas? - Baixa de l'arbre i callaràs. - Ni callo ni callaré i si baixo de l'arbre et mataré.
          magrana, serp

## Referències

* 1 2 3 4 5 6 7 8 Alcover; Moll, 2002.
* 1 2 3 4 5 6 Parés i Puntas, 1999, p. 307-333.
* ↑ Torras i Corbella, Albert. Dites i personatges populars de Sants, Hostafrancs i la Bordeta. Barcelona: Comissió Festes Casa Gran, 2010.
* 1 2 Martí i Adell, 1991.
* 1 2 3 4 5 6 7 8 Amades, 1982.
* ↑ Escoles Nacionals de Sant Josep, 1985.
* 1 2 Bassols, 1994.
* ↑ Serra i Boldú, 1922.

## Bibliografia

* Alcover, Antoni M.; Moll, Francesc de B. «magrana». A: Diccionari català-valencià-balear. Barcelona: IEC, 2002.
* Amades, Joan. Folklore de Catalunya. Vol. 2. Cançoner, cançons, refranys, endevinalles. 3a edició. Barcelona: Selecta, 1982. ISBN 84-298-0452-8.
* Bassols, Maria Margarida. Endevinaller. València: Tres i Quatre, 1994 (L'Estel). ISBN 978-84-7502-376-2.
* Escoles Nacionals de Sant Josep. Endevinetes (en català). 1a edició. Eivissa: IEE, 1985 (Col·lecció "Nit de Sant Joan").
* Martí i Adell, Cristòfol. Les nostres endevinalles. València: Edicions del Bullent, 1991 (Esplai juvenil, 5). ISBN 84-86390-40-0.
* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.
* Serra i Boldú, Valeri. Enigmística popular: endevinalles i altres jocs d'esperit. Barcelona: Políglota, 1922 (Minerva. Col·lecció popular dels coneixements indispensables; 36).